Kambagʻal oilalarni davlat tomonidan ijtimoiy qoʻllab-quvvatlash tizimini yanada takomillashtirish toʻgʻrisida
(decree, 2025-12-27)

Kambagʻal oilalarga davlat tomonidan koʻrsatiladigan ijtimoiy qoʻllab-quvvatlash choralari koʻlamini kengaytirish, ularning manzilliligi va samaradorligini yanada oshirish hamda kambagʻal oilalar aʼzolarining salohiyatini roʻyobga chiqarishga qaratilgan yangi imkoniyatlarni yaratish maqsadida qaror qilaman: 1. Quyidagilar mazkur Farmonning asosiy yoʻnalish va maqsadlari etib belgilansin: (a) kambagʻal oilalarni toifalarga ajratish va davlat ijtimoiy qoʻllab-quvvatlash choralarini ularning toifasiga qarab koʻrsatish; (b) kambagʻal oilalarga koʻrsatiladigan davlat ijtimoiy qoʻllab-quvvatlash choralarini takomillashtirish hamda ularning bandligini cheklovchi salbiy omillarni bartaraf etish; (v) kambagʻal oilalar farzandlarining taʼlim olishi, dam olishi va sogʻlomlashtirilishi uchun qulay shart-sharoitlar yaratish; (g) oilalarni kambagʻallikdan chiqarishga qaratilgan chora-tadbirlar ijrosini tizimli monitoring qilib borish. 3. Shunday tartib oʻrnatilsinki, unga muvofiq 2025-yil 1-iyundan boshlab: (a) qonunchilik hujjatlarida Ijtimoiy himoya yagona reyestriga kiritilgan oilalar uchun belgilangan ijtimoiy xizmatlar, yordamlar va imtiyozlar Kambagʻal oilalar reyestriga kiritilgan oilalarga ham tatbiq etiladi, 2026-yil 1-yanvardan boshlab esa faqat Kambagʻal oilalar reyestriga kiritilgan oilalarga koʻrsatiladi; (b) davlat xizmatlaridan foydalanish uchun bojlar, yigʻimlar va boshqa toʻlovlarni toʻlashda “sariq” toifaga kiritilgan oilalarga 50 foiz, “qizil” toifaga kiritilgan oilalarga esa 75 foiz miqdorida chegirmalar qoʻllaniladi; (v) kambagʻal oilalar “qizil” yoki “sariq” toifadan “yashil” toifaga oʻtganda ular uchun qonunchilikda nazarda tutilgan davlat ijtimoiy qoʻllab-quvvatlash choralari keyingi oʻn ikki oy muddatga saqlab qolinadi; 4. Belgilansinki: (a) 2025-yil 1-iyundan boshlab “qizil” toifaga kiritilgan oilalarning “aʼlo” baholarga oʻqigan talaba qizlariga Talabalarni ragʻbatlantirish jamgʻarmasi hisobidan bazaviy stipendiyaning ikki baravari miqdoridagi maxsus stipendiya toʻlanadi; (b) 2025-yil 1-sentabrdan boshlab umumiy oʻrta taʼlim muassasasining uzaytirilgan kun guruhlariga qatnaydigan bolalar umumiy sonining 15 foizi miqdorida kambagʻal oilalar farzandlari uchun alohida kvota ajratiladi va ular ota-onalar toʻlovidan ozod etiladi; (v) 2026-yil 1-yanvardan boshlab kambagʻal oilalarning “aʼlo” baholarga oʻqiydigan farzandlarining Oʻzbekiston kasaba uyushmalari federatsiyasi tizimidagi oromgohlarda dam olishi va sogʻlomlashtirilishi xarajatlari Bolalarni sogʻlomlashtirish va aholi salomatligini tiklashga koʻmaklashish jamgʻarmasi mablagʻlari hisobidan toʻliq qoplab beriladi; (g) mazkur bandning “v” kichik bandida nazarda tutilgan xarajatlar uchun zarur mablagʻlar 2026-yildan boshlab har yili Oʻzbekiston kasaba uyushmalari federatsiyasining asoslangan hisob-kitoblariga koʻra Davlat budjetidan Bolalarni sogʻlomlashtirish va aholi salomatligini tiklashga koʻmaklashish jamgʻarmasiga ajratib boriladi. 5. Belgilab qoʻyilsinki: (a) Ijtimoiy himoya milliy agentligi (keyingi oʻrinlarda — Agentlik) Ijtimoiy reyestrga kiritilgan oilalarga ijtimoiy xizmatlar va yordamlar koʻrsatilishini muvofiqlashtiruvchi davlat organi hisoblanadi; (b) Kambagʻal oilalar reyestri va Ijtimoiy himoya yagona reyestriga kiritilgan oilalarga davlat tomonidan koʻrsatiladigan ijtimoiy xizmat va yordamlarni joriy qilish, oʻzgartirish va bekor qilishni nazarda tutuvchi normativ-huquqiy hujjatlar loyihalari Agentlik bilan majburiy tartibda kelishiladi. 6. Kambagʻal oilalarni davlat tomonidan ijtimoiy qoʻllab-quvvatlash boʻyicha “yoʻl xaritasi” 2-ilovaga muvofiq tasdiqlansin. 7. Oʻzbekiston Respublikasi Prezidentining ayrim hujjatlariga 3-ilovaga muvofiq qoʻshimcha va oʻzgartirishlar kiritilsin. 8. Mazkur Farmonning ijrosini samarali tashkil qilishga masʼul va shaxsiy javobgar etib Bosh vazir oʻrinbosari J.A. Qoʻchqorov hamda Oʻzbekiston Respublikasi Prezidentining maslahatchisi — Ijtimoiy himoya milliy agentligi direktori M.P. Olloyorov belgilansin. 9. Farmon ijrosini nazorat qilish va ijro uchun masʼul tashkilotlar faoliyatini muvofiqlashtirish Oʻzbekiston Respublikasi Bosh vaziri A.N. Aripov zimmasiga yuklansin. 1. Oʻzbekiston Respublikasi Prezidentining 2021-yil 11-martdagi “Bozor tamoyillariga asoslangan ipoteka kreditlarini ajratish orqali aholini uy-joy bilan taʼminlashga oid qoʻshimcha chora-tadbirlar toʻgʻrisida”gi PF-6186-son Farmoni 7-bandining toʻrtinchi xatboshisi “Ijtimoiy himoya yagona reyestri” axborot tizimi” soʻzlaridan keyin “yoki “Kambagʻal oilalar reyestri” axborot moduli” soʻzlari bilan toʻldirilsin. 2. Oʻzbekiston Respublikasi Prezidentining 2021-yil 25-martdagi “Keksalar va nogironligi boʻlgan shaxslarni ijtimoiy qoʻllab-quvvatlash, Ijtimoiy qoʻllab-quvvatlash markazlari va “Muruvvat” internat uylari tizimini yanada rivojlantirish toʻgʻrisida”gi PF-6195-son Farmonida: (a) quyidagi mazmundagi 121-band bilan toʻldirilsin: “121. Belgilansinki: tibbiy-ijtimoiy muassasalarda pullik xizmat koʻrsatish tartibi Agentlik tomonidan tasdiqlanadi; ijtimoiy qoʻllab-quvvatlash markazlari, “Muruvvat” internat uylari va boshqa tibbiy-ijtimoiy muassasalarda pullik tibbiy-ijtimoiy xizmatlar shartnoma asosida kunduzgi qatnov, internat tizimi (haftasiga 6 kungacha kelish) hamda mobil shaklda tashkil etiladi; tibbiy-ijtimoiy muassasalarda koʻrsatilgan pullik xizmatlar uchun toʻlangan mablagʻlarning 2 foizi Agentlikning budjetdan tashqari hisobvaragʻiga yoʻnaltiriladi hamda Agentlik direktoriga ushbu mablagʻlarni Agentlik tizimidagi tashkilotlar oʻrtasida taqsimlash huquqi beriladi; pullik xizmatlar uchun toʻlangan mablagʻlarning 2 foizini Agentlikka yoʻnaltiruvchi tibbiy-ijtimoiy muassasalar roʻyxati Agentlik direktori tomonidan tasdiqlanadi”; (b) 1-ilovaning 3-pozitsiyasi “Chora-tadbirlar nomi” ustuni quyidagi tahrirda bayon etilsin: “Tibbiy-ijtimoiy muassasalarda pullik xizmat koʻrsatish tartibini ishlab chiqish va belgilangan tartibda tasdiqlash. Bunda quyidagilar nazarda tutiladi: Ijtimoiy qoʻllab-quvvatlash markazlari, “Muruvvat” internat uylari va boshqa tibbiy-ijtimoiy muassasalarda pullik tibbiy-ijtimoiy xizmatlarni shartnoma asosida kunduzgi qatnov, internat tizimi (haftasiga 6 kungacha kelish) hamda mobil shaklda tashkil etish; tibbiy-ijtimoiy muassasalarda koʻrsatilgan pullik xizmatlar uchun toʻlangan mablagʻlarning 2 foizini Agentlikning budjetdan tashqari hisobvaragʻiga yoʻnaltirish hamda Agentlik direktoriga ushbu mablagʻlarni Agentlik tizimidagi tashkilotlar oʻrtasida taqsimlash huquqini berish; pullik xizmatlar uchun toʻlangan mablagʻlarning 2 foizini Agentlikka yoʻnaltiruvchi tibbiy-ijtimoiy muassasalar roʻyxatini tasdiqlash”. 3. Oʻzbekiston Respublikasi Prezidentining 2021-yil 24-iyuldagi “Davlat xizmatlari koʻrsatish infratuzilmasini takomillashtirish va aholining davlat xizmatlaridan foydalanish imkoniyatlarini kengaytirish chora-tadbirlari toʻgʻrisida”gi PF-6269-son Farmonida: (a) 1-bandning “a” kichik bandi quyidagi tahrirda bayon etilsin: “a) “Ijtimoiy himoya yagona reyestri” axborot tizimida roʻyxatga olingan shaxslarga, “Kambagʻal oilalar reyestri” axborot modulining “sariq” toifasiga kiritilgan oilalarning aʼzolariga, shuningdek, I va II guruh nogironligi boʻlgan shaxslarga davlat xizmatlari markazlari va (yoki) Yagona interaktiv davlat xizmatlari portali (keyingi oʻrinlarda — YIDXP) orqali davlat xizmatlarini koʻrsatishda qonunchilik hujjatlarida belgilangan davlat bojlari, yigʻimlar va boshqa har qanday toʻlovlar boʻyicha 50 foiz miqdorida, “Kambagʻal oilalar reyestri” axborot modulining “qizil” toifasiga kiritilgan oilalarning aʼzolariga 75 foiz miqdorida chegirma qoʻllaniladi (yuridik shaxslar vakili sifatida murojaat qilingan holatlar bundan mustasno)”; (b) 4-bandning uchinchi xatboshisidan “2021-yil 1-oktabrdan” soʻzlari chiqarib tashlansin; (v) 3-ilovaning matni quyidagi tahrirda bayon etilsin: 4. Oʻzbekiston Respublikasi Prezidentining 2022-yil 20-apreldagi “Davlat xizmatlari koʻrsatishni soddalashtirish, byurokratik toʻsiqlarni qisqartirish hamda davlat xizmatlari koʻrsatish milliy tizimini rivojlantirishning qoʻshimcha chora-tadbirlari toʻgʻrisida”gi PF-113-son Farmoni 9-bandining ikkinchi xatboshisi “Ijtimoiy himoya yagona reyestri” axborot tizimida” soʻzlaridan keyin “hamda “Kambagʻal oilalar reyestri” axborot modulida” soʻzlari bilan toʻldirilsin. 5. Oʻzbekiston Respublikasi Prezidentining 2022-yil 17-maydagi “Tibbiyot muassasalari xodimlarini moddiy qoʻllab-quvvatlash hamda ragʻbatlantirishni kuchaytirish chora-tadbirlari toʻgʻrisida”gi PF-136-son Farmoni 1-bandining sakkizinchi xatboshisidagi “hududiy markazlarining” soʻzlari “hududiy markazlari, shuningdek, tibbiy-ijtimoiy ekspert komissiyalarining” soʻzlari bilan almashtirilsin. 6. Oʻzbekiston Respublikasi Prezidentining 2022-yil 25-iyuldagi “Oʻzbekiston Respublikasi aholisini ijtimoiy himoya qilish strategiyasini tasdiqlash toʻgʻrisida”gi PF-175-son Farmonida: (a) 2-bandning beshinchi va oltinchi xatboshilari quyidagi tahrirda bayon etilsin: “Belgilansinki, ijtimoiy himoya choralari Oʻzbekiston Respublikasi aholisini ijtimoiy himoya qilish strategiyasida (keyingi oʻrinlarda — Strategiya) belgilangan ustuvor maqsadlar doirasida ishlab chiqiladi. Bunda Strategiyada belgilangan maqsadli koʻrsatkichlarga erishishda yuzaga kelishi mumkin boʻlgan xavflar baholab boriladi”; (b) 1-ilovaning 6-bandi quyidagi tahrirda bayon etilsin: “6. Strategiya amalga oshirilishi, uning natijadorligi, samaradorligi hamda milliy maqsad va vazifalarga erishishdagi yuzaga kelishi mumkin boʻlgan xavflar qonunchilikka muvofiq baholab boriladi. Bunda boshqa yoʻnalishdagi davlat siyosatidan va ijtimoiy-iqtisodiy vaziyatdan kelib chiqib ijtimoiy himoya sohasini umumiy siyosat bilan muvofiqlashtirish maqsadida Strategiyaga tegishlicha oʻzgartirishlar kiritilishi mumkin”. 7. Oʻzbekiston Respublikasi Prezidentining 2023-yil 1-iyundagi “Aholiga sifatli ijtimoiy xizmat va yordam koʻrsatish hamda uning samarali nazorat tizimini yoʻlga qoʻyish boʻyicha kompleks chora-tadbirlar toʻgʻrisida”gi PF-82-son Farmonida: (a) 5-bandning beshinchi xatboshisi “ogʻir ahvolga tushib qolish xavfi yuqori boʻlgan oilalarni” soʻzlaridan keyin “, shuningdek, kambagʻal oilalarni” soʻzlari bilan toʻldirilsin; (b) 7-bandning toʻrtinchi xatboshisidagi “Ijtimoiy himoyani rivojlantirish instituti” soʻzlari “Ijtimoiy siyosat laboratoriyasi” soʻzlari bilan almashtirilsin; (v) 8-bandning yettinchi xatboshisi “parametrlarini belgilash” soʻzlaridan keyin “yuzasidan Oʻzbekiston Respublikasi taʼlim tashkilotlariga qabul qilish boʻyicha davlat komissiyasiga takliflar kiritish” soʻzlari bilan toʻldirilsin; (g) 1-ilova quyidagi mazmundagi IX boʻlim bilan toʻldirilsin: “IX. Kambagʻal oilalarni aniqlash, oilalarni kambagʻal deb eʼtirof etish hamda kambagʻal oilalarni kambagʻallikdan chiqarish tizimini muvofiqlashtirish va takomillashtirish yoʻnalishida: oilalarni kambagʻal deb eʼtirof etish jarayonlarini muvofiqlashtirish hamda kambagʻal oilalar hisobi va hisoboti yuritilishini taʼminlash; kambagʻal oilalar bilan individual tarzda ishlash tizimini takomillashtirish hamda ularga ijtimoiy xizmat va yordamlar koʻrsatilishini tashkil etish hamda muvofiqlashtirish; kambagʻal oilalar uchun belgilangan ijtimoiy xizmatlar, yordamlar va imtiyozlarning yagona roʻyxatini shakllantirish va yuritish; davlat tomonidan kambagʻal oilalarga taqdim etilayotgan ijtimoiy qoʻllab-quvvatlash choralari samaradorligi, natijadorligi va manzilliligini muvofiqlashtirgan holda tahlil qilib borish”. 8. Oʻzbekiston Respublikasi Prezidentining 2024-yil 4-apreldagi “Mehnat migratsiyasi jarayonlarini takomillashtirish hamda xorijda vaqtincha mehnat faoliyatini amalga oshirayotgan shaxslarni qoʻllab-quvvatlashga doir qoʻshimcha chora-tadbirlar toʻgʻrisida”gi PF-59-son Farmonining 3-bandi “v” kichik bandi quyidagi tahrirda bayon etilsin: “v) sugʻurta tashkilotlariga — “Ijtimoiy himoya yagona reyestri” axborot tizimi orqali kam taʼminlangan oila yoki “Kambagʻal oilalar reyestri” axborot moduli orqali kambagʻal oila sifatida eʼtirof etilgan yoki “Temir daftar”, “Ayollar daftari”, “Yoshlar daftari”dan biriga kiritilgan va tashkillashtirilgan mehnat migratsiyasiga ketayotgan fuqarolarning hayoti va sogʻligʻi, shuningdek, boshqa tavakkalchiliklarini sugʻurtalash boʻyicha sugʻurta mukofotini qoplash maqsadida har bir sugʻurtalangan fuqaro uchun yiliga bir marta uch yuz ming soʻmgacha miqdorda subsidiya toʻlanadi”. 9. Oʻzbekiston Respublikasi Prezidentining 2024-yil 24-maydagi “Maʼmuriy islohotlar doirasida adliya organlari va muassasalarining masʼuliyatini yanada oshirish hamda ixcham boshqaruv tizimini shakllantirish toʻgʻrisida”gi PF-80-son Farmoni 2-bandining beshinchi xatboshisi quyidagi tahrirda bayon etilsin: “aholiga, avvalambor “Temir daftar”, “Ayollar daftari”, “Yoshlar daftari”, “Ijtimoiy himoya yagona reyestri” axborot tizimi hamda “Kambagʻal oilalar reyestri” axborot moduliga kiritilgan fuqarolarga bepul birlamchi yuridik yordam koʻrsatilishini taʼminlash”. 11. Oʻzbekiston Respublikasi Prezidentining 2024-yil 26-avgustdagi “Fuqarolik jamiyati institutlarini davlat tomonidan qoʻllab-quvvatlash tizimini yanada takomillashtirish chora-tadbirlari toʻgʻrisida”gi PF-124-son Farmoni 6-bandning ikkinchi xatboshisidagi “Ijtimoiy himoya yagona reyestri”ga” soʻzlari “Ijtimoiy himoya yagona reyestri” axborot tizimi yoki “Kambagʻal oilalar reyestri” axborot moduliga” soʻzlari bilan almashtirilsin. 12. Oʻzbekiston Respublikasi Prezidentining 2024-yil 27-dekabrdagi “Tadbirkorlar uchun teng sharoitlar va adolatli raqobat muhitini taʼminlash boʻyicha navbatdagi chora-tadbirlar toʻgʻrisida”gi PF-229-son Farmoni 2-bandining ikkinchi xatboshisidagi “oilalarning aʼzolaridan” soʻzlari “oilalarning aʼzolari yoxud mazkur reyestrlarga kiritilmagan I va II guruh nogironligi boʻlgan shaxslardan” soʻzlari bilan almashtirilsin. 13. Oʻzbekiston Respublikasi Prezidentining 2025-yil 30-yanvardagi “Oʻzbekiston — 2030” strategiyasini “Atrof-muhitni asrash va “yashil iqtisodiyot” yilida amalga oshirishga oid davlat dasturi toʻgʻrisida”gi PF-16-son Farmonida: (a) 2-ilovadan “27-maqsad: Mamlakatda kambagʻallik darajasini qisqartirish” boʻlimi chiqarib tashlansin; (b) 3-ilovaning 58-pozitsiyasi “2025-yil” va “IV chorak” ustunlaridagi “8,5” raqami “6” raqami bilan almashtirilsin. 14. Oʻzbekiston Respublikasi Prezidentining 2025-yil 30-yanvardagi “Aholini ijtimoiy himoya qilish tizimini moliyalashtirish tartib-taomillarini takomillashtirish toʻgʻrisida”gi PF-17-son Farmonida: (a) 6-bandning “a” kichik bandidagi “2025-yil 1-apreldan” soʻzlari “2025-yil 1-iyuldan” soʻzlari bilan almashtirilsin; (b) 7-bandning “a” kichik bandi quyidagi tahrirda bayon etilsin: “a) Iqtisodiyot va moliya vazirligi bilan birgalikda: 2025-yil 1-iyunga qadar Qoraqalpogʻiston Respublikasi va Xorazm viloyatida yashovchi Kambagʻal oilalar reyestriga kiritilgan oilalarga uy-joyida artezian quduq qazish, suv nasoslarini oʻrnatish hamda ichimlik suv filtrlarini xarid qilish xarajatlarini qoplash uchun subsidiya ajratish tartibini nazarda tutuvchi Hukumat qarori loyihasini; 2025-yil 1-iyulga qadar “Temir daftar”ga kiritilgan oilalar uchun qonunchilik hujjatlarida belgilangan ijtimoiy yordam, xizmatlar va imtiyozlarni Kambagʻal oilalar reyestridagi oilalarga ham tatbiq etish boʻyicha takliflarni Vazirlar Mahkamasiga kiritsin”; (v) 1-ilova izoh qismining ikkinchi xatboshisi quyidagi tahrirda bayon etilsin: 15. Oʻzbekiston Respublikasi Prezidentining 2025-yil 19-martdagi “Kichik va oʻrta biznesning iqtisodiyotdagi oʻrnini oshirish chora-tadbirlari toʻgʻrisida”gi PF-50-son Farmoni 4-bandida: (a) “v” kichik banddagi “Ijtimoiy himoya yagona reyestrida” soʻzlari “Kambagʻal oilalar reyestrida” soʻzlari bilan almashtirilsin; (b) “g” kichik banddagi “Ijtimoiy himoya milliy agentligi” soʻzlari “Markaziy bank Kambagʻallikni qisqartirish va bandlik vazirligi, Soliq qoʻmitasi, Ijtimoiy himoya milliy agentligi hamda” soʻzlari bilan almashtirilsin. 16. Oʻzbekiston Respublikasi Prezidentining 2017-yil 18-yanvardagi “2017 — 2021-yillarda Orolboʻyi mintaqasini rivojlantirish Davlat dasturi toʻgʻrisida”gi PQ-2731-son qarorida: (a) 6-band oʻz kuchini yoʻqotgan deb hisoblansin; (b) 1-ilovaning 35-pozitsiyasi chiqarib tashlansin. 17. Oʻzbekiston Respublikasi Prezidentining 2018-yil 27-sentabrdagi PQ-3953-son qarori bilan tasdiqlangan Davlat buyurtmachilari tomonidan toʻgʻridan-toʻgʻri shartnomalar boʻyicha xarid qilinadigan tovarlar (ishlar, xizmatlar) roʻyxatining 34-bandi oʻz kuchini yoʻqotgan deb hisoblansin. 18. Oʻzbekiston Respublikasi Prezidentining 2018-yil 26-dekabrdagi PQ-4079-son qarori bilan tasdiqlangan Oʻzbekiston Respublikasi fuqarolarining xorijga chiqish tartibi toʻgʻrisidagi nizomda: (a) 27-bandning uchinchi xatboshisi quyidagi tahrirda bayon etilsin: “Davlat xizmati “Ijtimoiy himoya yagona reyestri” axborot tizimida roʻyxatga olingan shaxslarga, “Kambagʻal oilalar reyestri” axborot modulining “sariq” toifasiga kiritilgan oilalarning aʼzolariga, shuningdek, I va II guruh nogironligi boʻlgan shaxslarga koʻrsatilganda, davlat boji summasining 50 foizi miqdorida, “Kambagʻal oilalar reyestri” axborot modulining “qizil” toifasiga kiritilgan oilalarning aʼzolariga koʻrsatilganda — 75 foiz miqdorida chegirma qoʻllaniladi”; (b) 28-bandning oltinchi xatboshisidagi “Ijtimoiy himoya yagona reyestri”ga” soʻzlari “Ijtimoiy himoya yagona reyestri” axborot tizimida roʻyxatga olingan yoki “Kambagʻal oilalar reyestri” axborot moduliga” soʻzlari bilan almashtirilsin. 19. Oʻzbekiston Respublikasi Prezidentining 2019-yil 11-fevraldagi “Yetim bolalar va ota-onasining qaramogʻidan mahrum boʻlgan bolalarni ijtimoiy himoya qilishni kuchaytirishga oid qoʻshimcha chora-tadbirlar toʻgʻrisida”gi PQ-4185-son qarorining 2-bandida: (a) ikkinchi xatboshi quyidagi tahrirda bayon etilsin: “jismoniy yoki ruhiy rivojlanishida nuqsoni boʻlgan bolalar uchun ixtisoslashtirilgan davlat taʼlim muassasalarining (koʻp tarmoqli ixtisoslashtirilgan maktabgacha taʼlim tashkilotlari bundan mustasno) tarbiyachilariga mehnatning alohida sharoitlari uchun har oyda toʻlanadigan ustama haqi lavozim maoshining 75 foizi miqdorida toʻlanadi”; (b) uchinchi xatboshi chiqarib tashlansin; (v) toʻrtinchi xatboshi uchinchi xatboshi deb hisoblansin. 20. Oʻzbekiston Respublikasi Prezidentining 2020-yil 8-iyundagi “Tadbirkorlik faoliyati va oʻzini oʻzi band qilishni davlat tomonidan tartibga solishni soddalashtirish chora-tadbirlari toʻgʻrisida”gi PQ-4742-son qaroriga ilovada: (a) 3-banddagi “doimiy ravishda oʻzgalar parvarishiga muhtoj keksa kishilarga” soʻzlari “oʻzgalar parvarishiga muhtoj shaxslarga” soʻzlari bilan almashtirilsin; (b) quyidagi mazmundagi 31-band bilan toʻldirilsin: “31. I guruh koʻzi ojiz nogironligi boʻlgan shaxslarga yoki nogironlar aravachasida harakatlanuvchi nogironligi boʻlgan shaxslarga mehnat faoliyatini olib borishga koʻmaklashish maqsadida koʻrsatiladigan hamrohlik xizmati”. 21. Oʻzbekiston Respublikasi Prezidentining 2020-yil 22-iyundagi “Oʻzbekiston Respublikasining xalqaro shartnomalaridan va xalqaro tashkilotlarga aʼzolikdan kelib chiqadigan majburiyatlarini bajarish tartibini takomillashtirish chora-tadbirlari toʻgʻrisida”gi PQ-4756-son qaroriga 1-ilovada: (a) 12-pozitsiyaning “Xalqaro shartnoma, xalqaro tashkilotning nomi” ustunidagi “Xalqaro ijtimoiy taʼminot uyushmasi” soʻzlari “Xalqaro ijtimoiy taʼminot uyushmasi*” soʻzlari bilan almashtirilsin; (b) quyidagi mazmundagi 121-pozitsiya bilan toʻldirilsin: (v) quyidagi mazmundagi izoh bilan toʻldirilsin: 22. Oʻzbekiston Respublikasi Prezidentining 2020-yil 4-avgustdagi “Aholiga davlat ijtimoiy xizmatlari va yordam taqdim etish tartib-taomillarini avtomatlashtirish boʻyicha qoʻshimcha chora-tadbirlar toʻgʻrisida”gi PQ-4797-son qarorida: (a) 4-bandning uchinchi xatboshisi quyidagi tahrirda bayon etilsin: “belgilangan tartibda “Ijtimoiy himoya yagona reyestri” axborot tizimi orqali kam taʼminlangan yoki “Kambagʻal oilalar reyestri” axborot moduli orqali kambagʻal deb eʼtirof etilgan shaxslar yoki oilalar qoʻshimcha hujjatlar va maʼlumotnomalarni taqdim etmasdan 3-ilovaga muvofiq xizmatlar va imtiyozlarni ham olishga haqlidir”; (b) 11-band quyidagi mazmundagi ikkinchi xatboshi bilan toʻldirilsin: “Bunda ushbu talablar ish haqi toʻgʻrisida maʼlumotlari Soliq qoʻmitasining fuqarolar ish haqining yakka tartibdagi hisobini yuritishning markazlashtirilgan elektron reyestrida mavjud boʻlgan hamda mehnat yoki fuqarolik-huquqiy shartnomalari “Yagona milliy mehnat tizimi” idoralararo dasturiy-apparat kompleksida hisobga qoʻyilgan shaxslarga nisbatan tatbiq etilmaydi”; (v) 3-ilovada: I) nomlanishida “kam taʼminlangan oila” soʻzlaridan keyin “yoki “Kambagʻal oilalar reyestri” axborot modulida kambagʻal oila” soʻzlari bilan toʻldirilsin; II) 3 va 4-bandlar oʻz kuchini yoʻqotgan deb hisoblansin; III) izoh qismidagi “axborot tizimi” soʻzlaridan keyin “yoki “Kambagʻal oilalar reyestri” axborot moduli” soʻzlari bilan toʻldirilsin. 23. Oʻzbekiston Respublikasi Prezidentining 2020-yil 15-sentabrdagi “Xavfsiz, tartibli va qonuniy mehnat migratsiyasi tizimini joriy qilish chora-tadbirlari toʻgʻrisida”gi PQ-4829-son qarori 11-bandining ikkinchi xatboshisidagi “kam taʼminlangan oila aʼzosi sifatida eʼtirof etilgan yoki” soʻzlari “kam taʼminlangan oila aʼzosi yoki “Kambagʻal oilalar reyestri” axborot moduli orqali kambagʻal oila aʼzosi sifatida eʼtirof etilgan yoxud” soʻzlari bilan almashtirilsin. 24. Oʻzbekiston Respublikasi Prezidentining 2021-yil 19-iyundagi “Koʻp kvartirali uy-joylarni boshqarish tizimini yanada takomillashtirish toʻgʻrisida”gi PQ-5152-son qarori 7-bandining “z” kichik bandi oʻz kuchini yoʻqotgan deb hisoblansin. 25. Oʻzbekiston Respublikasi Prezidentining 2021-yil 23-iyundagi “Yangi Oʻzbekiston” universitetini tashkil etish toʻgʻrisida”gi PQ-5158-son qarori 4-bandining oltinchi xatboshisidagi “Ijtimoiy himoya yagona reyestri”ga” soʻzlari “Ijtimoiy himoya yagona reyestri” axborot tizimiga yoki “Kambagʻal oilalar reyestri” axborot moduliga” soʻzlari bilan almashtirilsin. 26. Oʻzbekiston Respublikasi Prezidentining 2021-yil 28-iyuldagi “Sogʻliqni saqlash sohasida ixtisoslashtirilgan tibbiy yordam koʻrsatish tizimini yanada takomillashtirish chora-tadbirlari toʻgʻrisida”gi PQ-5199-son qarorida: (a) 1-band “a” kichik bandining toʻrtinchi xatboshisi quyidagi tahrirda bayon etilsin: “kam taʼminlangan oilalarga mansub shaxslar toifasiga kiruvchi fuqarolar “Ijtimoiy himoya yagona reyestri” axborot tizimi, kambagʻal oilalarga mansub shaxslar toifasiga kiruvchi fuqarolar esa “Kambagʻal oilalar reyestri” axborot moduliga muvofiq aniqlanadi”; (b) 3-ilovada: 2-pozitsiya quyidagi tahrirda bayon etilsin: 4-pozitsiya quyidagi tahrirda bayon etilsin: 27. Oʻzbekiston Respublikasi Prezidentining 2021-yil 30-iyuldagi “Oliy va professional taʼlim tashkilotlarida taʼlim olish imkoniyatlarini yanada kengaytirish chora-tadbirlari toʻgʻrisida”gi PQ-5203-son qarorida: (a) 1-bandning oltinchi xatboshisidagi “Ijtimoiy himoya yagona reyestri”ga kirgan oilalar farzandlaridan” soʻzlari ““Ijtimoiy himoya yagona reyestri” axborot tizimiga yoki “Kambagʻal oilalar reyestri” axborot moduliga kiritilgan oilalar farzandlaridan” soʻzlari bilan almashtirilsin; (b) 11-bandning “b” kichik bandi uchinchi xatboshisi “Ijtimoiy himoya yagona reyestri”ga” soʻzlari “Ijtimoiy himoya yagona reyestri” axborot tizimiga yoxud “Kambagʻal oilalar reyestri” axborot moduliga” soʻzlari bilan almashtirilsin. 28. Oʻzbekiston Respublikasi Prezidentining 2021-yil 9-avgustdagi “Yetim bolalar va ota-ona qaramogʻidan mahrum boʻlgan bolalarni davlat tomonidan qoʻllab-quvvatlashning yangi tizimini joriy etish chora-tadbirlari toʻgʻrisida”gi PQ-5216-son qarorining 15-bandida: (a) uchinchi xatboshi chiqarib tashlansin; (b) toʻrtinchi — yettinchi xatboshilar tegishincha uchinchi — oltinchi xatboshilar deb hisoblansin. 29. Oʻzbekiston Respublikasi Prezidentining 2021-yil 23-avgustdagi “Mehnat va ijtimoiy munosabatlar akademiyasini tashkil etish toʻgʻrisida”gi PQ-5227-son qarori 7-bandi beshinchi xatboshisidagi “kam taʼminlangan oila” soʻzlaridan keyin “yoki “Kambagʻal oilalar reyestri” axborot modulida kambagʻal oila” soʻzlari bilan toʻldirilsin. 30. Oʻzbekiston Respublikasi Prezidentining 2021-yil 27-noyabrdagi “Tibbiy-ijtimoiy ekspertiza xizmati faoliyati hamda bolalarga nogironlikni belgilash tizimini yanada takomillashtirish chora-tadbirlari toʻgʻrisida”gi PQ-22-son qarorida: (a) 3-band “a” kichik bandining toʻrtinchi xatboshisi chiqarib tashlansin; (b) ilovaning 12-pozitsiyasi chiqarib tashlansin. 31. Oʻzbekiston Respublikasi Prezidentining 2021-yil 21-dekabrdagi “Nogironligi boʻlgan shaxslarni har tomonlama qoʻllab-quvvatlash, ularning bandligiga koʻmaklashish hamda ijtimoiy faolligini yanada oshirishga oid qoʻshimcha chora-tadbirlar toʻgʻrisida”gi PQ-57-son qarorida: (a) 1 va 4-bandlar oʻz kuchini yoʻqotgan deb hisoblansin; (b) 10-bandning ikkinchi xatboshisi chiqarib tashlansin; (v) 11-band “a” kichik bandining ikkinchi xatboshisidagi “Bandlik va mehnat munosabatlari vazirligi, Tibbiy-ijtimoiy xizmatlarni rivojlantirish agentligi” soʻzlari “Kambagʻallikni qisqartirish va bandlik vazirligi, Oʻzbekiston Respublikasi Prezidenti huzuridagi Ijtimoiy himoya milliy agentligi” soʻzlari bilan almashtirilsin. 32. Oʻzbekiston Respublikasi Prezidentining 2022-yil 26-yanvardagi “Endokrinologiya xizmatini takomillashtirish va koʻlamini kengaytirish chora-tadbirlari toʻgʻrisida”gi PQ-102-son qarori 5-bandi “a” kichik bandining toʻrtinchi xatboshisidagi “Ijtimoiy himoya yagona reyestri”da boʻlgan bemorlar” soʻzlari “Ijtimoiy himoya yagona reyestri” axborot tizimiga yoki “Kambagʻal oilalar reyestri” axborot moduliga kiritilgan oilalarning bemor vakillari” soʻzlari bilan toʻldirilsin. 33. Oʻzbekiston Respublikasi Prezidentining 2022-yil 1-martdagi “Xorijda vaqtincha mehnat faoliyatini amalga oshirayotgan Oʻzbekiston Respublikasi fuqarolarini va ularning oila aʼzolarini qoʻllab-quvvatlash boʻyicha qoʻshimcha chora-tadbirlar toʻgʻrisida”gi PQ-149-son qarorida: (a) 7-bandda: (I) “a” kichik bandning ikkinchi xatboshisi “axborot tizimida roʻyxatda boʻlgan” soʻzlaridan keyin “yoki “Kambagʻal oilalar reyestri” axborot moduliga kiritilgan” soʻzlari bilan toʻldirilsin; (II) “a” kichik bandning uchinchi xatboshisi va “b” kichik band “axborot tizimida roʻyxatda boʻlgan yoki” soʻzlaridan keyin “Kambagʻal oilalar reyestri” axborot moduliga kiritilgan yoxud” soʻzlari bilan toʻldirilsin; (b) 2-ilovada: (I) 13-pozitsiyaning “Chora-tadbirlar nomi” va “Amalga oshirish mexanizmi” ustunlari “Ijtimoiy himoya yagona reyestri” axborot tizimida roʻyxatda boʻlgan” soʻzlaridan keyin “yoki “Kambagʻal oilalar reyestri” axborot moduliga kiritilgan” soʻzlari bilan toʻldirilsin; (II) 14-pozitsiyaning “Chora-tadbirlar nomi” va “Amalga oshirish mexanizmi” ustunlaridagi “Ijtimoiy himoya yagona reyestri”da roʻyxatda boʻlgan yoki” va “Ijtimoiy himoya yagona reyestri” axborot tizimida roʻyxatda boʻlgan yoki” soʻzlari tegishincha “Ijtimoiy himoya yagona reyestri” axborot tizimida roʻyxatda boʻlgan yoki “Kambagʻal oilalar reyestri” axborot moduliga kiritilgan yoxud” soʻzlari bilan almashtirilsin; (III) 16-pozitsiyaning “Chora-tadbirlar nomi” va “Amalga oshirish mexanizmi” ustunlaridagi “Ijtimoiy himoya yagona reyestri” axborot tizimida roʻyxatda boʻlgan yoki” soʻzlaridan keyin “Kambagʻal oilalar reyestri” axborot moduliga kiritilgan yoxud” soʻzlari bilan toʻldirilsin. 34. Oʻzbekiston Respublikasi Prezidentining 2022-yil 29-apreldagi “Ijtimoiy himoyaga va yordamga muhtoj aholi qatlamlarini moddiy qoʻllab-quvvatlashga doir qoʻshimcha chora-tadbirlar toʻgʻrisida”gi PQ-230-son qarori 1-bandining “v” kichik bandi quyidagi tahrirda bayon etilsin: “v) jismoniy yoki psixik rivojlanishida nuqsoni boʻlgan bolalar uchun ixtisoslashtirilgan maktab va maktab-internatlarda hamda imkoniyati cheklangan shaxslar uchun ixtisoslashtirilgan maxsus texnikumlarida ishlovchi mutaxassis (shu jumladan tibbiyot xodimlari), ishlab chiqarish, oʻquv yordamchi, texnik va xizmat koʻrsatuvchi xodimlarning bazaviy tarif stavkalariga 50 foiz miqdorda ustamalar toʻlanadi”. 35. Oʻzbekiston Respublikasi Prezidentining 2022-yil 6-iyundagi “Davlat sport-taʼlim muassasalari faoliyatini mutlaqo yangi tizim asosida tashkil qilish chora-tadbirlari toʻgʻrisida”gi PQ-268-son qarori 3-bandi “e” kichik bandining uchinchi xatboshisi “Ijtimoiy himoya yagona reyestri” axborot tizimiga” soʻzlaridan keyin “yoki Kambagʻal oilalar reyestri” axborot moduliga” soʻzlari bilan toʻldirilsin. 36. Oʻzbekiston Respublikasi Prezidentining 2022-yil 6-iyundagi “Paralimpiyachilarning matonat maktabi faoliyatini tashkil etish chora-tadbirlari toʻgʻrisida”gi PQ-270-son qarorining 10-bandi oʻz kuchini yoʻqotgan deb hisoblansin. 37. Oʻzbekiston Respublikasi Prezidentining 2022-yil 18-iyuldagi “Oliy va professional taʼlim tashkilotlarida xotin-qizlarning taʼlim olishlarini qoʻllab-quvvatlashga doir chora-tadbirlar toʻgʻrisida”gi PQ-323-son qarorida: (a) 1-bandning yettinchi xatboshisidagi “Ijtimoiy himoya yagona reyestri”ga kirgan” soʻzlari “Ijtimoiy himoya yagona reyestri” axborot tizimiga yoki “Kambagʻal oilalar reyestri” axborot moduliga kiritilgan” soʻzlari bilan almashtirilsin; 11-bandning uchinchi xatboshisidagi “Ijtimoiy himoya yagona reyestri”ga” soʻzlari “Ijtimoiy himoya yagona reyestri” axborot tizimiga yoki “Kambagʻal oilalar reyestri” axborot moduliga” soʻzlari bilan almashtirilsin. 38. Oʻzbekiston Respublikasi Prezidentining 2022-yil 12-avgustdagi “Zamonaviy bilim va kasb-hunar egallash imkoniyatlarini kengaytirish boʻyicha qoʻshimcha chora-tadbirlar toʻgʻrisida”gi PQ-350-son qarori 1-bandi “v” kichik bandidagi “Ijtimoiy himoya yagona reyestri”ga kirgan” soʻzlari “Ijtimoiy himoya yagona reyestri” axborot tizimiga yoki “Kambagʻal oilalar reyestri” axborot moduliga kiritilgan” soʻzlari bilan almashtirilsin. 39. Oʻzbekiston Respublikasi Prezidentining 2022-yil 12-oktabrdagi “Nogironligi boʻlgan shaxslar jamiyatlariga tegishli tashkilotlarni davlat tomonidan qoʻllab-quvvatlash hamda nogironligi boʻlgan shaxslarning bandligiga koʻmaklashishga oid qoʻshimcha chora-tadbirlar toʻgʻrisida”gi PQ-390-son qarorining 5-bandi “a” kichik bandida: (a) birinchi xatboshi quyidagi tahrirda bayon etilsin: “a) xodimlari umumiy sonining kamida 25 foizi, biroq kamida 4 nafari ushbu tashkilotda kamida olti oydan buyon mehnat faoliyatini olib borayotgan nogironligi boʻlgan shaxslardan iborat va nogironligi boʻlgan shaxslar mehnatiga haq toʻlash fondi umumiy mehnatga haq toʻlash fondining kamida 25 foizini tashkil etadigan yuridik shaxslar, shuningdek, kamida olti oydan buyon faoliyat yuritayotgan nogironligi boʻlgan yakka tartibdagi tadbirkorlar hamda ular tomonidan ishlab chiqariladigan tovarlarning yoki koʻrsatiladigan xizmatlarning yagona reyestri (keyingi oʻrinlarda — Reyestr) yuritilishini tashkil etish. Bunda:”; (b) uchinchi xatboshi quyidagi tahrirda bayon etilsin: “xodimlari umumiy sonining kamida 25 foizi, biroq kamida 4 nafari ushbu tashkilotda olti oydan ortiq muddatda mehnat faoliyatini davom ettirib kelayotgan nogironligi boʻlgan shaxslardan iborat boʻlmasa yoki nogironligi boʻlgan shaxslar mehnatiga haq toʻlash fondi umumiy mehnatga haq toʻlash fondining kamida 25 foizini tashkil etmasa, ushbu yuridik shaxslar Reyestrdan avtomatik tarzda chiqariladi”. 40. Oʻzbekiston Respublikasi Prezidentining 2022-yil 20-oktabrdagi “Oʻzbek imo-ishora tili va Brayl alifbosini rivojlantirish boʻyicha qoʻshimcha chora-tadbirlari toʻgʻrisida”gi PQ-407-son qarorining 5-bandi “g” kichik bandining ikkinchi xatboshisidagi “har yili” soʻzlari “har ikki yilda bir marta” soʻzlari bilan almashtirilsin. 41. Oʻzbekiston Respublikasi Prezidentining 2022-yil 18-noyabrdagi “Bolalarning dam olishlarini tizimli tashkil etish va sogʻlomlashtirish ishlarini yanada takomillashtirishga doir qoʻshimcha chora-tadbirlar toʻgʻrisida”gi PQ-427-son qarori 1-bandining “b” kichik bandida: (a) quyidagi mazmundagi beshinchi xatboshi bilan toʻldirilsin: “kambagʻal oilalarning “aʼlo” baholarga oʻqigan farzandlarini Oʻzbekiston kasaba uyushmalari federatsiyasi tizimidagi oromgohlarda dam oldirish va sogʻlomlashtirish”; (b) beshinchi xatboshi oltinchi xatboshi deb hisoblansin. 42. Oʻzbekiston Respublikasi Prezidentining 2023-yil 5-apreldagi “2023-yilda qishloq xoʻjaligi mahsulotlari ishlab chiqarish, qayta ishlashni kengaytirish va qoʻllab-quvvatlashning qoʻshimcha chora-tadbirlari toʻgʻrisida”gi PQ-113-son qarorda: (a) 4-bandning ikkinchi xatboshisidagi “Ijtimoiy himoya yagona reyestri”ga kiritilgan” soʻzlari “Ijtimoiy himoya yagona reyestri” axborot tizimida roʻyxatga olingan bolalar nafaqasi yoki moddiy yordam oluvchi kam taʼminlangan oilalarning vakillari hamda 2025-yil 1-iyundan boshlab “Kambagʻal oilalar reyestri” axborot moduliga kiritilgan kambagʻal oilalarning vakillari boʻlgan” soʻzlari bilan almashtirilsin; (b) 2-ilovaning nomlanishidagi “Ijtimoiy himoya yagona reyestri”ga” soʻzlari “Ijtimoiy himoya yagona reyestri” axborot tizimi yoki “Kambagʻal oilalar reyestri” axborot moduliga” soʻzlari bilan almashtirilsin. 43. Oʻzbekiston Respublikasi Prezidentining 2023-yil 1-iyundagi “Oʻzbekiston Respublikasi Prezidenti huzuridagi Ijtimoiy himoya milliy agentligi faoliyatini tashkil etish toʻgʻrisida”gi PQ-176-son qarorida: (a) 3-bandning toʻrtinchi xatboshisi va 4-bandning beshinchi xatboshisidagi “Ijtimoiy himoyani rivojlantirish instituti” soʻzlari “Ijtimoiy siyosat laboratoriyasi” soʻzlari bilan almashtirilsin; (b) quyidagi mazmundagi 61-band bilan toʻldirilsin: “61. Agentlikning Ijtimoiy himoya davlat jamgʻarmasiga 2028-yil 1-yanvarga qadar Agentlik bilan kelishilgan holda aholini ijtimoiy himoya qilish sohasiga oid loyihalarni amalga oshirishda quyidagilarga ruxsat berilsin: xorijiy yuridik shaxslar, xalqaro ekspert va mutaxassislar bilan reabilitatsiya va tibbiyot asbob-uskunalari hamda vositalari, kompyuter va texnik vositalar, bosmaxona mahsulotlari, shuningdek boshqa zarur tovar (ish, xizmat)lar xaridi boʻyicha qonunchilikda belgilangan tartibda Iqtisodiyot va moliya vazirligi huzuridagi “Loyihalar va import kontraktlarini kompleks ekspertiza qilish markazi” DUKning xulosasi asosida, maxsus axborot portalida tanlov (tender) oʻtkazish toʻgʻrisida eʼlon joylashtirmasdan hamda xarid qilish tartib-taomillarini elektron shaklda oʻtkazmasdan toʻgʻridan-toʻgʻri shartnomalar tuzish; ushbu bandning ikkinchi xatboshisida belgilangan talablar asosida yuridik shaxslar bilan raqamlashtirish, jumladan axborot dasturlarini ishlab chiqish va qoʻllab-quvvatlash boʻyicha toʻgʻridan-toʻgʻri shartnomalar tuzish”; (v) 1-ilova izohlar qismining uchinchi xatboshisidagi “tegishincha 3 va 5” soʻzlari “3” raqami bilan almashtirilsin; (g) 2-ilova izohlar qismi 4-bandining “b” kichik bandidagi “tegishincha 3 va 5” soʻzlari “3” raqami bilan almashtirilsin. 44. Oʻzbekiston Respublikasi Prezidentining 2023-yil 28-sentabrdagi “Aholiga ijtimoiy xizmatlar va yordamlar koʻrsatish tizimini yanada takomillashtirish chora-tadbirlari toʻgʻrisida”gi PQ-319-son qaroriga 2-ilovaning 9-pozitsiyasi chiqarib tashlansin. 45. Oʻzbekiston Respublikasi Prezidentining 2023-yil 23-noyabrdagi “Allergik kasalliklarning oldini olish va davolash sifatini oshirish chora-tadbirlari toʻgʻrisida”gi PQ-371-son qarorida: (a) 2-bandning “a” kichik bandidagi “Ijtimoiy himoya yagona reyestri”da boʻlgan bemorlarni” soʻzlari “Ijtimoiy himoya yagona reyestri” axborot tizimiga yoki “Kambagʻal oilalar reyestri” axborot moduliga kiritilgan oilalarning bemor vakillarini” soʻzlari bilan almashtirilsin; (b) 3-banddagi “Ijtimoiy himoya yagona reyestrida” boʻlgan bemorlarni” soʻzlari “Ijtimoiy himoya yagona reyestri” axborot tizimiga yoki “Kambagʻal oilalar reyestri” axborot moduliga kiritilgan oilalarning bemor vakillarini” soʻzlari bilan almashtirilsin; (v) 1-ilovaning 7-pozitsiyasi “Chora-tadbirlar nomi” ustunidagi “Ijtimoiy himoya yagona reyestri”da boʻlgan bemorlarga” soʻzlari “Ijtimoiy himoya yagona reyestri” axborot tizimiga yoki “Kambagʻal oilalar reyestri” axborot moduliga kiritilgan oilalarning bemor vakillariga” soʻzlari bilan almashtirilsin. 46. Oʻzbekiston Respublikasi Prezidentining 2023-yil 27-dekabrdagi “Oʻzgalar parvarishiga muhtoj keksalar va nogironligi boʻlgan shaxslarga ijtimoiy xizmat va yordam koʻrsatish tizimini takomillashtirish chora-tadbirlari toʻgʻrisida”gi PQ-410-son qarorida: (a) 5-bandning “b” kichik bandi toʻrtinchi xatboshisi quyidagi tahrirda bayon etilsin: “Bunda mazkur kichik bandning uchinchi xatboshisida nazarda tutilgan xizmatlar 2025-yil 1-iyuldan boshlab respublikaning barcha hududlaridagi Ijtimoiy qoʻllab-quvvatlash markazlarida yoʻlga qoʻyiladi”; (b) 7-band quyidagi tahrirda bayon etilsin: “7. Oʻzbekiston Respublikasi Prezidentining maslahatchisi — Agentlik direktori M.P. Olloyorov Bosh vazir oʻrinbosari J.A. Qoʻchqorov bilan birgalikda 2026-yil 1-yanvarga qadar Agentlik tizimidagi keksalar, nogironligi boʻlgan shaxslar, urush va mehnat faxriylari uchun sanatoriylar faoliyatini takomillashtirish hamda imtiyozli toifadagi shaxslarni sanatoriya muassasalarida davolash tizimini yanada rivojlantirish boʻyicha Oʻzbekiston Respublikasi Prezidenti Administratsiyasiga taklif kiritsin”. 47. Oʻzbekiston Respublikasi Prezidentining 2024-yil 10-maydagi “Tazyiq va zoʻravonlikdan jabrlangan shaxslarga ijtimoiy xizmatlar koʻrsatishni takomillashtirish boʻyicha qoʻshimcha chora-tadbirlar toʻgʻrisida”gi PQ-175-son qarorida: (a) 2-band “v” kichik bandining toʻrtinchi xatboshisi quyidagi tahrirda bayon etilsin: “tazyiq va zoʻravonlikdan jabr koʻrgan xotin-qizlar va ularning voyaga yetmagan farzandlari tegishli hududdagi shoshilinch qabul boʻlimi mavjud shifoxonalarga joylashtiriladi”; (b) 3-bandning uchinchi xatboshisidagi “shoshilinch qabul boʻlimlarida” soʻzlari “shoshilinch qabul boʻlimi mavjud shifoxonalarda” soʻzlari bilan almashtirilsin; (v) 4-bandda: (I) “a” kichik bandning birinchi xatboshisidan “shoshilinch qabul boʻlimlarining” soʻzlari chiqarib tashlansin; (II) “b” kichik bandining toʻrtinchi xatboshisi quyidagi tahrirda bayon etilsin: “birlamchi koʻmak xonalarida yordam olgan shaxslar mazkur tibbiyot muassasasining xulosasi va himoya orderi asosida ijtimoiy xizmatlar koʻrsatish shartnomasiga muvofiq ariza talab etmagan holda hududiy markazlarga joylashtiriladi. Bunda oʻz joniga suiqasd qilgan yoki oʻz joniga qasd qilishga moyilligi boʻlgan xotin-qizlarni, shuningdek zoʻravonlik sodir etgan shaxs ozodlikdan mahrum etilganligi, sud tomonidan muomalaga layoqatsiz deb topilganligi, unga nisbatan qamoq ehtiyot chorasi qoʻllanganligi yoki majburiy davolanishga yuborilganligi bois himoya orderining amal qilish muddati tugatilgan yoki himoya orderi rasmiylashtirish rad etilgan xotin-qizlarni hududiy markazlarga joylashtirish uchun himoya orderi talab etilmaydi”; (g) 1-ilovada: (I) quyidagi mazmundagi 111-pozitsiya bilan toʻldirilsin: (II) 12-pozitsiyaning “Chora-tadbirlar nomi” ustunidagi “Markaziy tuman (shahar) shifoxonalarining shoshilinch qabul boʻlimlarida” soʻzlari “Shoshilinch qabul boʻlimi mavjud shifoxonalarda” soʻzlari bilan almashtirilsin; (III) 20-pozitsiyasining “Masʼul ijrochi” ustunidagi “Ijtimoiy himoyani rivojlantirish instituti” soʻzlari “Ijtimoiy siyosat laboratoriyasi” soʻzlari bilan almashtirilsin. 48. Oʻzbekiston Respublikasi Prezidentining 2024-yil 16-iyuldagi “Nogironlikni belgilash tizimini takomillashtirish boʻyicha qoʻshimcha chora-tadbirlar toʻgʻrisida”gi PQ-257-son qarorida: (a) 2-bandda: I) “a” kichik bandda: birinchi xatboshi quyidagi tahrirda bayon etilsin: “a) 2024-yil 1-sentabrdan boshlab Toshkent shahri va Navoiy viloyatining tuman (shahar)larida, 2025-yil 1-iyulga qadar respublikaning qolgan hududlarida bosqichma-bosqich eksperiment tariqasida”; toʻrtinchi xatboshidagi “2025-yil 1-sentabrga” soʻzlari “2026-yil 1-yanvarga” soʻzlari bilan almashtirilsin; II) “v” kichik band quyidagi tahrirda bayon etilsin: “v) 2025-yil 1-apreldan boshlab fuqarolarni TIEK koʻrigiga yoʻllash uchun lozim boʻlgan amaldagi davolanish muddatlari boʻyicha talab bekor qilinadi hamda har bir kasallikning kechishi va turidan kelib chiqib alohida belgilanadi”; III) quyidagi mazmundagi “v1” va “v2” kichik bandlari bilan toʻldirilsin: “v1) 2025-yil 1-iyunga qadar Toshkent shahri va Navoiy viloyatida, 2025-yil 1-oktabrga qadar respublikaning qolgan hududlarida bosqichma-bosqich shaxslarga nogironlikni belgilashda shaxsning klinik-funksional buzilishlarining tavsifidan kelib chiqib nogironlikning muddati, sababi, tibbiy reabilitatsiya tadbirlari, protez-ortopediya moslamalari va reabilitatsiya qilishning texnik vositalariga muhtojligiga oid maʼlumotlar, shuningdek, har bir kasallikning kechishi va turi boʻyicha fuqarolarni TIEK koʻrigiga yoʻllash uchun lozim boʻlgan muddatlar “Yagona milliy ijtimoiy himoya” axborot tizimida real vaqt rejimida avtomatik ravishda shakllantiriladi; v2) 2025-yil 1-iyundan boshlab TIEK tomonidan kasbga, sportga va taʼlimga tavsiya berish tartibi bekor qilinadi va TIEKning vaqtincha mehnatga layoqatsizlik varaqasining muddatini uzaytirish hamda maxsus jihozlangan transport vositasini boshqarish layoqatini belgilashga oid funksiyalari davlat tibbiyot muassasalariga oʻtkazilishi orqali tugatiladi”; IV) “g” kichik bandning birinchi xatboshisidagi “2025-yil 1-sentabrdan” soʻzlari “2026-yil 1-yanvardan” soʻzlari bilan almashtirilsin; (b) 4-bandda: I) “b” kichik band quyidagi tahrirda bayon etilsin: “b) 2025-yil 1-martga qadar Agentlik bilan birgalikda fuqarolarni TIEK koʻrigiga yoʻllashdan oldin kasalliklar boʻyicha davolanish lozim boʻlgan muddatlar har bir kasallikning kechishi va turidan kelib chiqib alohida belgilanishini taʼminlasin”; II) quyidagi mazmundagi “b1” kichik band bilan toʻldirilsin: “b1) mazkur qarorning 2-bandiga muvofiq: shaxslarga nogironlikni belgilashda inobatga olinadigan tibbiy mezonlarni qayta koʻrib chiqib, nogironlikning muddati, sababi, tibbiy reabilitatsiya tadbirlari, protez-ortopediya moslamalari va reabilitatsiya qilishning texnik vositalariga muhtojligiga oid maʼlumotlar, shuningdek, har bir kasallikning kechishi va turi boʻyicha fuqarolarni TIEK koʻrigiga yoʻllash uchun lozim boʻlgan muddatlar “Yagona milliy ijtimoiy himoya” axborot tizimida real vaqt rejimida avtomatik ravishda shakllantirib borilishini taʼminlasin; vaqtincha mehnatga layoqatsizlik varaqasining muddatini uzaytirish, nogironligi boʻlgan shaxslarning maxsus jihozlangan transport vositasini boshqarish layoqatini belgilash tartibini ishlab chiqsin”; (v) 1-ilovaning 6-pozitsiyasida: I) “Amalga oshirish mexanizmi” ustunida: 2-banddagi “raqamlashtirish” soʻzidan oldin “Toshkent shahri va Navoiy viloyatida, keyinchalik respublikaning qolgan hududlarida” soʻzlari bilan toʻldirilsin; II) “Ijro muddati” ustuni ikkinchi xatboshisidagi “2025-yil mart” soʻzi “2025-yil iyun — sentabr” soʻzlari bilan almashtirilsin. 49. Oʻzbekiston Respublikasi Prezidentining 2024-yil 18-iyuldagi “Aholini davlat tomonidan ijtimoiy qoʻllab-quvvatlash tartibini tubdan takomillashtirish toʻgʻrisida”gi PQ-267-son qarorda: (a) 2-band “v” kichik bandining birinchi xatboshisi quyidagi tahrirda bayon etilsin: “v) 2025-yil 1-iyuldan boshlab — “Ijtimoiy himoya yagona reyestri” axborot tizimida roʻyxatga olingan bolalar nafaqasi yoki moddiy yordam oluvchi kam taʼminlangan oilalarning vakillari hamda “Kambagʻal oilalar reyestri” axborot moduliga kiritilgan oilalarning vakillari boʻlgan jismoniy shaxslarga qonunchilik hujjatlarida belgilangan tovarlar (xizmatlar)ni belgilangan miqdor doirasida xarid qilishda toʻlangan qoʻshilgan qiymat soligʻi summasini bir ish kunida qaytarish”; (b) 1-ilovada: I) 11-pozitsiyaning “Nafaqa nomlanishi” ustuni quyidagi tahrirda bayon etilsin: “Ayollar daftari” jamgʻarmasi hisobidan toʻlanadigan bir martalik moddiy yordamlar”; II) 26-pozitsiya chiqarib tashlansin; III) quyidagi mazmundagi 28 — 30-pozitsiyalar bilan toʻldirilsin: (v) 2-ilovaning 10-pozitsiyasi “Xizmatlarning nomlanishi” ustunidagi “Ijtimoiy himoya yagona reyestri” axborot tizimiga” soʻzlari “Ijtimoiy himoya yagona reyestri” axborot tizimi yoki “Kambagʻal oilalar reyestri” axborot moduliga” soʻzlari bilan almashtirilsin. 50. Oʻzbekiston Respublikasi Prezidentining 2024-yil 18-iyuldagi PQ-268-son qarori bilan tasdiqlangan Oʻzbekiston Respublikasi Prezidenti huzuridagi Ijtimoiy himoya milliy agentligi toʻgʻrisidagi nizomda: (a) 6, 9, 11 va 28-bandlardagi “Ijtimoiy himoyani rivojlantirish instituti” soʻzlari “Ijtimoiy siyosat laboratoriyasi” soʻzlari bilan almashtirilsin; (b) 12-bandda: (I) quyidagi mazmundagi sakkizinchi xatboshi bilan toʻldirilsin: “kambagʻal oilalarni aniqlash, ularga ijtimoiy xizmat va yordamlarni koʻrsatish tizimini muvofiqlashtirish hamda takomillashtirish”; (II) sakkizinchi — oʻn birinchi xatboshilar tegishincha toʻqqizinchi — oʻn ikkinchi xatboshilar deb hisoblansin; (v) 13-band quyidagi mazmundagi “a1” kichik band bilan toʻldirilsin: “a1) kambagʻal oilalarni aniqlash, ularga ijtimoiy xizmat va yordamlarni koʻrsatish tizimini muvofiqlashtirish hamda takomillashtirish sohasida: oilalarni kambagʻal deb eʼtirof etish jarayonlarini muvofiqlashtiradi hamda kambagʻal oilalar hisobi va hisoboti yuritilishini taʼminlaydi; kambagʻal oilalar bilan individual tarzda ishlash tizimini takomillashtiradi hamda ularga ijtimoiy xizmatlar va yordamlar koʻrsatilishini tashkil etadi hamda muvofiqlashtiradi; kambagʻal oilalar uchun qonunchilik hujjatlarida belgilangan ijtimoiy xizmatlar, yordamlar va imtiyozlarning yagona roʻyxatini shakllantiradi va yuritadi; davlat tomonidan kambagʻal oilalarga taqdim etilayotgan ijtimoiy qoʻllab-quvvatlash choralari samaradorligini, natijadorligini va manzilliligini muvofiqlashtirgan holda tahlil qilib boradi”. 51. Oʻzbekiston Respublikasi Prezidentining 2024-yil 5-sentabrdagi “Davlat tibbiy sugʻurtasi mexanizmlarini joriy etishga oid chora-tadbirlar toʻgʻrisida”gi PQ-311-son qarorida: (a) 3-band “v” kichik bandining birinchi xatboshisida “kam taʼminlangan” soʻzlaridan keyin “yoki “Kambagʻal oilalar reyestri” axborot moduli orqali kambagʻal oila” soʻzlari bilan toʻldirilsin; (b) 2-ilovaning 6-pozitsiyasi “Elektron sogʻliqni saqlash” axborot tizimiga uzatiladigan maʼlumotlar” ustunidagi “kam taʼminlangan” soʻzlaridan keyin “yoki “Kambagʻal oilalar reyestri” axborot moduli orqali kambagʻal” soʻzlari bilan toʻldirilsin. 52. Oʻzbekiston Respublikasi Prezidentining 2024-yil 8-noyabrdagi “Nogironligi boʻlgan shaxslarni sportga jalb etish orqali jismoniy reabilitatsiya qilish tizimini takomillashtirish boʻyicha qoʻshimcha chora-tadbirlar toʻgʻrisida”gi PQ-389-son qarorida: (a) 12-bandning birinchi xatboshisidagi “2025-yil 1-avgustga qadar” soʻzlari “2026-yil 1-dekabrga qadar” soʻzlari bilan almashtirilsin; (b) 16-bandning uchinchi xatboshisidagi “2025-yil 1-dekabrga qadar” soʻzlari “2027-yil 1-dekabrga qadar” soʻzlari bilan almashtirilsin; (v) 18-bandning “b” kichik bandidagi “olti oy muddatda” soʻzlari “2025-yil 1-dekabrga qadar” soʻzlari bilan almashtirilsin; (g) 2-ilovada: (I) 4-pozitsiyaning “Ijro muddati” ustunidagi “2025-yil aprel” soʻzlari “2026-yil mart” soʻzlari bilan almashtirilsin; (II) 5-pozitsiyaning “Ijro muddati” ustunidagi “2025-yil mart” va “2025-yil may” soʻzlari tegishincha “2026-yil dekabr” va “2026-yil mart” soʻzlari bilan almashtirilsin. 53. Oʻzbekiston Respublikasi Prezidentining 2025-yil 7-fevraldagi PQ-44-son qarori bilan tasdiqlangan 2025-2026-yillarda Qashqadaryo viloyatini kompleks rivojlantirish boʻyicha dolzarb vazifalarni amalga oshirishga qaratilgan “yoʻl xaritasi”ning 56-pozitsiyasi chiqarib tashlansin. 54. Oʻzbekiston Respublikasi Prezidentining 2025-yil 14-fevraldagi “Aholini tadbirkorlikka jalb qilish va bandligini taʼminlash uchun moliyaviy yordamlar ajratish tizimini takomillashtirishga oid qoʻshimcha chora-tadbirlar toʻgʻrisida”gi PQ-64-son qarori 2-bandining “v” kichik bandi quyidagi tahrirda bayon etilsin: “v) kambagʻal oila aʼzolariga oʻz faoliyatini boshlashi uchun zarur boʻlgan asbob-uskunalarni xarid qilishga bazaviy hisoblash miqdorining 50 baravarigacha miqdordagi 6 oydan 3 yilgacha muddatga foizsiz ssudalar. Bunda “Kambagʻal oilalar reyestri” axborot moduli orqali “qizil” toifaga kiritilgan kambagʻal oila aʼzolari tomonidan ssudani qaytarishda ssuda olingan davrning 1/3 qismiga teng boʻlgan imtiyozli davr taqdim etiladi”. 55. Oʻzbekiston Respublikasi Prezidentining 2025-yil 14-martdagi “Oila va xotin-qizlarni qoʻllab-quvvatlash tizimini yanada takomillashtirish chora-tadbirlari toʻgʻrisida”gi PQ-103-son qarorining 11-bandidagi “bir oy muddatda” soʻzlari “2025-yil 1-avgustga qadar” soʻzlari bilan almashtirilsin. 56. Oʻzbekiston Respublikasi Prezidentining 2025-yil 1-apreldagi PQ-132-son qarori bilan tasdiqlangan Gʻallaorol tumanini 2025-2026-yillarda jadal kompleks rivojlantirish dasturining 20-pozitsiyasi chiqarib tashlansin.